জানা যায়, রাউজান পৌর এলাকার গহিরাস্থ বড়ুয়া পাড়ার সুলাল বড়ুয়ার পুত্র প্রবাসী ছোটন বড়ুয়া গত বছরের ফেব্রুয়ারী মাসে প্রনয়সূত্রে আবদ্ধ হন পাশ্ববর্তী রাঙ্গুনিয়া উপজেলার পদুয়া ইউনিয়নের কুল গ্রামের দীপাল বড়ুয়ার কন্যা পপি বড়ুয়ার সাথে। বিয়ের তিন মাসের মাথায় পপি বড়ুয়ার স্বামী ছোটন বড়ুয়া ছুটি কাটিয়ে প্রবাসে ফিরে যাওয়ার পর থেকে তার পরিবারে বউ-শ্বাশুড়ি দ্বন্ধ শুরু হয়।এই ঘটনার জের ধরে সন্তান সম্ভবা পপি পড়ুয়াকে তার পিতা দীপাল বড়ুয়া বাপের বাড়ীতে নিয়ে যায়। পরবর্তীতে পপি বড়ুয়া শ্বশুর বাড়ীতে আসতে অনীহা প্রকাশ করে। পুত্রবধূকে শ্বশুরালয়ে নিয়ে যেতে ছোটন বড়ুয়ার মা একাধিকবার রাঙ্গুনিয়ায় গেলেও পুত্রবধু তার সাথে শ্বশুরবাড়ী গহিরায় আসতে রাজী হননি। এমতাবস্থায় সন্তানসম্ভবা পপি বড়ুয়াকে গত ২০ নভেম্বর চিকিৎসকের পরামর্শে ভর্তি করা হয় রাউজানের নোয়াপাড়াস্থ পাইওনিয়ার হাসপাতালে। ভর্তির তিনদিন পর গত ২৩ নভেম্বর হাসপাতালে একটি কন্যা সন্তানের জন্ম দেন পপি বড়ুয়া।